ananddey/assamese-wiki-corpus huggingface dataset:
ৰোহিনী (বাসুদেৱৰ পত্নী)

হিন্দু মহাকাব্যসমূহত, ৰোহিণী হৈছে বাসুদেৱৰ প্ৰথমা পত্নী আৰু হিন্দু দেৱতা বলোৰাম আৰু সুভদ্ৰাৰ মাতৃ। কৃষ্ণৰ প্ৰতিপালনত তেওঁ এক গুৰুত্বপূৰ্ণ ভূমিকা পালন কৰিছিল।

জীৱন

ৰোহিণীক ৰজা বাহ্লীকাৰ কন্যা বুলি বৰ্ণনা কৰা হৈছে। তেওঁ যাদৱ ৰাজকুমাৰ বাসুদেৱৰ সৈতে বিবাহপাশত আৱদ্ধ হৈছিল।

বাসুদেৱে মথুৰাৰ ৰাজকুমাৰী দৈৱকীকো বিয়া কৰাইছিল। ইয়াৰ পিছতেই দৈৱকীসহ বাসুদেৱে কংসৰ কাৰাগাৰত বন্দী জীৱন কটাব লগা হয়। তেওঁলোকৰ বিবাহৰ পিছতে এক ঐশ্বৰিক বাণীত দৈৱকীৰ অষ্টম পুত্ৰৰ দ্বাৰা কংসৰ মৃত্যুৰ ভৱিষ্যতবাণী কৰা হৈছিল। যেতিয়া বাসুদেৱক বন্দী কৰা হয়, ৰোহিণী বজ্ৰত তেওঁৰ সম্পৰ্কীয় ভাই নন্দৰ ঘৰত থাকে। দৈৱকীয়ে প্ৰথম অৱস্থাত জন্মদিয়া ছয় পুত্ৰক কংসই হত্যা কৰে সেয়ে কংসৰ অজ্ঞাতে দৈৱকীৰ সপ্তম ভ্ৰূণটো ৰোহিণীৰ গৰ্ভলৈ স্থানান্তৰ কৰোৱাত ৰোহিনীয়ে বলোৰামক জন্ম দিয়ে।

মহাভাৰত মহাকাব্যত, যাদৱ বংশৰ ধ্বংসৰ সময়তেই বাসুদেৱৰ মৃত্যু হয় ৰোহিনীয়ে বাসুদেৱৰ আন কেইগৰাকী পত্নী দৈৱকী, ভদ্ৰা আৰু মাদিৰাৰ সৈতে বাসুদেৱৰ চিতা জুইত নিজকে সমৰ্পন কৰে।

বলোৰামৰ মাতৃ

বলোৰামক ম্যাট্ৰোনমিক বিশেষণ ৰৌহিণ্য "ৰোহিণী পুত্ৰ" দিয়া হয়। ব্ৰহ্মবৈৱৰ্ত পুৰাণত, ৰোহিণীক সৰ্পৰ মাতৃ কাদ্ৰুৰ অৱতাৰ বুলি কোৱা হয়; বলৰামক ঐশ্বৰিক নাগ শেষৰ অৱতাৰ বুলি গণ্য কৰা হয়।

জৈন ধৰ্ম

কৃষ্ণ আৰু বলোৰামৰ সৈতে সম্পৰ্কিত জৈন কাহিনীত, ৰোহিণী হৈছে কোশল ৰাজ্যৰ ৰাজকুমাৰী। তেওঁ স্বয়ম্বৰ অনুষ্ঠানত বসুদেৱক তেওঁৰ স্বামী হিচাপে বাছনি কৰে। তেওঁ সৌৰপুৰত বাসুদেৱৰ সৈতে জীৱন অতিবাহিত কৰে, য'ত তেওঁ পুত্ৰ বলোৰামক জন্ম দিয়ে। জৈন বৰ্ণনা অনুসৰি তেওঁ চাৰিটা সপোন দেখিছিল: এটা সিংহ, এটা বগা হাতী, চন্দ্ৰ আৰু সাগৰ; এই সমূহ হিন্দু ধৰ্মৰ লগতে জৈন ধৰ্মতো বলোৰামৰ সৈতে সম্পৰ্কিত প্ৰতীক। জৈন মত অনুসৰি ৰোহিনীয়ে ব্ৰজত কৃষ্ণৰ লালন-পালনত কোনো ভূমিকা পালন কৰা নাছিল; তেওঁ সৌৰাপুৰত বলোৰামৰ যত্নহে লৈছিল। প্ৰাপ্তবয়স্ক বলোৰামে কৃষ্ণক সহায় কৰিবলৈ ব্ৰজধামলৈ যায়।

তথ্য উৎস

শ্ৰেণী:হিন্দু কিংবদন্তি
গীতা মহালিক

গীতা মহালিক (; জন্ম: ১৯৪৮) এগৰাকী ভাৰতীয় ওডিচি নৃত্যশিল্পী। কলা আৰু সংস্কৃতিৰ ক্ষেত্ৰলৈ আগবঢ়োৱা অৱদানৰ বাবে ভাৰত চৰকাৰে ২০১৪ চনত তেওঁক পদ্মশ্ৰী সন্মানেৰে সন্মানিত কৰে।

জীৱনী

গীতা মহালিকে অতি কম বয়সতে প্ৰখ্যাত গুৰু দেৱপ্ৰসাদ দাসৰ পৰা প্ৰশিক্ষণ লবলৈ আৰম্ভ কৰিছিল। ইয়াৰ পিছত মায়াধৰ ৰাউতৰ মাৰ্গদৰ্শনত প্ৰশিক্ষণ দিয়া হয়, যিয়ে গীতাক এনে এটা শৈলী বিকশিত কৰাত সহায় কৰে, যিটো বহু ৰসিকে গতিশীল নিৰ্মল কবিতা বুলি বৰ্ণনা কৰে। ভাৰতৰ প্ৰায় সকলোবোৰ প্ৰধান নৃত্য উৎসৱ, খাজুৰাহো নৃত্য মহোৎসৱ, ইলোৰা নৃত্য মহোৎসৱ, হস্তী নৃত্য মহোৎসৱ, কোণাৰ্ক নৃত্য উৎসৱ, মহাবলীপুৰম উৎসৱ, মুক্তেশ্বৰ নৃত্য উৎসৱ, বদ্ৰী কেদাৰ উৎসৱ, তাজ উৎসৱ, উজ্জয়িনী কালিদাস সমাৰোহ, গংগা মহোৎসৱ আৰু মাণ্ডু উৎসৱ আদিত পৰিবেশন কৰিছে।

গীতা মহালিক বৰ্তমান দিল্লীত থাকে।

তথ্য সংগ্ৰহ

বাহ্যিক সংযোগ

Interview in Shillong Times0
World record Odissi performance featuring 555 dancers
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
এচাৰ পালমেটাম

জাপানীজ মেপল বা মসৃণ জাপানীজ মেপল বা এচাৰ পালমেটাম জাপান, কোৰিয়া, চীন, পূব মংগোলিয়া আৰু দক্ষিণ-পূব ৰাছিয়াৰ স্থানীয় উদ্ভিদৰ এক প্ৰজাতি। এই মেপলৰ বহুতো ভিন ভিন জাত নিৰ্বাচন কৰা হৈছে আৰু ইয়াৰ দৃষ্টিনন্দন ৰূপ, পাতৰ আকৃতি আৰু দৰ্শনীয় ৰঙৰ বাবে সমগ্ৰ বিশ্বতে ইয়াৰ খেতি কৰা হয়।

বিৱৰণ

এচাৰ পালমেটাম পৰ্ণপাতী, গুল্মজাতীয় বা সৰু বৃক্ষৰ দৰে ৬-১০ মিটাৰ (২০-৩৩ ফুট) পৰ্যন্ত উচ্চতাৰ হ'ব পাৰে। অৱশ্যে বৰ কম পৰিমাণে পৰিপক্ব অৱস্থাত ই ১৬ মিটাৰ (৫২ ফুট) দৈৰ্ঘ্যৰ আৰু ৪.৫ to ১০ মিটাৰ (১৫-৩৩ ফুট) প্ৰস্থৰ হ'ব পাৰে। প্ৰায়ে ছাঁয়াময় বনাঞ্চলত গছৰ তলত এই মেপলবিধ গজি উঠে। মাটিৰ ওচৰত গছজোপাৰ একাধিক ডাল সংযোগ হ’ব পাৰে। বিশেষকৈ পৰিপক্ব অৱস্থাত ইয়াৰ শীৰ্ষ ভাগটোৱে প্ৰায়ে গম্বুজৰ দৰে ৰূপ লয়। পাতবোৰ হৈছে  দীঘল আৰু বহল, আৰু পাঁচটা শিৰযুক্ত। ফুলবোৰ সৰু সৰু দণ্ডত উৎপন্ন হয়। একোপাহ ফুলৰ পাঁচটা ৰঙা বা বেঙুনীয়া ৰঙৰ চুপহি আৰু পাঁচটা বগা ৰঙৰ পাহি থাকে। এচাৰ পালমেটাম আৰু অনুৰূপ প্ৰজাতিৰ বীজবোৰ অংকুৰিত হ'বলৈ স্তৰীয়কৰণৰ প্ৰয়োজন হয়।

জাপানীজ মেপলে আনকি প্ৰাকৃতিকভাৱেও যথেষ্ট জিনীয় তাৰতম্য প্ৰদৰ্শন কৰে। একেজোপা মাতৃ গছৰ পুলিবোৰতো সাধাৰণতে পাতৰ আকাৰ, আকৃতি আৰু ৰঙৰ দৰে বৈশিষ্ট্যৰ পাৰ্থক্য দেখা যায়। গছৰ সামগ্ৰিক ৰূপ উলম্বৰ পৰা হাওলি পৰালৈকে ভিন্ন প্ৰকাৰৰ হ’ব পাৰে।

জাপানীজ মেপলৰ তিনিটা উপপ্ৰজাতিয়ে স্বীকৃতি লাভ কৰিছে।

কৃষি আৰু ব্যৱহাৰ

alt=Leaves at Shimogamo-jinja|
alt=Leaves, Nison-in|
জাপানত শতিকাজুৰি আৰু বিশ্বৰ নাতিশীতোষ্ণ অঞ্চলসমূহত ১৮০০ চন মানৰ পৰাই জাপানীজ মেপলৰ খেতি কৰি অহা হৈছে। ১৮২১ চনত প্ৰথমবাৰৰ বাবে এই গছৰ নমুনা ব্ৰিটেইনত উপস্থিত হয়।

জাপান, কোৰিয়া আৰু চীনত পোৱা মেপলৰ পৰা জাপানী উদ্যান শস্যবিদসকলে দীৰ্ঘদিন ধৰি বিভিন্ন প্ৰজাতিৰ সৃষ্টি কৰি আহিছে। এইসমূহ বনছাই অনুৰাগীসকলৰ মাজত জনপ্ৰিয় আৰু ই দীৰ্ঘদিন ধৰি শিল্পৰ বিষয় হিচাপে পৰিগণিত হৈ আহিছে।

জাপানীজ মেপলৰ ডাল আৰু পাতৰ পৰা তৈয়াৰী ঔষধ চীনৰ পৰম্পৰাগত চিকিৎসাত ব্যৱহাৰ কৰা হয়।

তথ্য সংগ্ৰহ

শ্ৰেণী:উদ্ভিদজগত
৭ আগষ্ট

এইদিনত ঘটা কেইটামান উল্লেখযোগ্য ঘটনা-

উল্লেখযোগ্য ঘটনাৱলী

১৪৬১ - মিং ৰাজবংশৰ আৰু চীনা সৈন্য়বাহিনীৰ সেনাপতি চাও কীনে চিয়ানচান সাম্ৰাজ্য়ৰ বিৰুদ্ধে থিয় দিয়ে।
১৮৬৯ - আমেৰিকাৰ পৰা পূৰ্ণগ্ৰাহ সূৰ্যগ্ৰহণৰ প্ৰথম ফটো লোৱা হৈছিল।
১৯০৫ - বংগ বিভাজন ঘটিছিল।
১৯০৫ - ভাৰতীয় ৰাষ্ট্ৰীয় কংগ্ৰেছে ব্ৰিটিছ বস্তু বহিষ্কাৰৰ আহ্বান জনায়।
১৯৫৯ - লুণা-৩ৰ দ্বাৰা চন্দ্ৰৰ অদৃশ্য ফালটোৰ ফটো লোৱা হৈছিল।
১৯৬০ - পশ্চিম আফ্ৰিকাৰ দেশ আইভৰী কষ্টে স্বাধীনতা লাভ কৰে।
১৯৯৬ - নাছাই মংগল গ্ৰহত জীৱ থকা আৰু বসবাস কৰিব পৰা সম্ভাৱনা ব্যক্ত কৰে।
২০০৭ - শ্যাম বেনেগাললৈ ২০০৫ চনৰ দাদা চাহেব ফাল্কে বঁটা প্ৰদান কৰা হয়।
২০২১ - নীৰজ চোপ্ৰাই '২০২০-গ্ৰীষ্মকালীন অলিম্পক'ত এথলেটিকছৰ পুৰুষৰ জেভলীন দলিওৱাত সোণৰ পদক পাই প্ৰথম ভাৰতীয় হিচাপে ইতিহাস সৃষ্টি কৰে। তেওঁ ২০২০ টকিঅ' অলিম্পিকত ৮৭.৫৮ মিটাৰ দূৰত্বলৈ জেভলীন দলিয়াই সোণৰ পদক লাভ কৰিছিল।

জন্ম

১৮৭৬ - মাতা হাৰি (ইংঃ Mata Hari), প্ৰকৃত নাম মাৰ্গাৰেটা গিৰট্ৰুইডা (গ্ৰিইৎজ) মেকলিঅ'ড জেলে এজনী নেডাৰলেণ্ডৰ নৰ্তকী আৰু গুপ্তচৰ। প্ৰথম বিশ্ব যুদ্ধত জাৰ্মানীৰ হৈ গুপ্তচৰ কৰা অভিযোগত ফ্ৰান্সে মৃত্যুদণ্ড প্ৰদান কৰিছিল।
১৮৯৯ - ডিম্বেশ্বৰ নেওগ, প্ৰথিতযশা অসমীয়া সাহিত্যিক।
১৯২৫ - এম এছ স্বামীনাথন, ভাৰতীয় কৃষি বিজ্ঞানী আৰু ভাৰতৰ সেউজ বিপ্লৱৰ পিতৃপুৰুষ।
১৯৬৬ - জিম্মী ৱেলছ, আমেৰিকান ইণ্টাৰনেট শিল্পদ্যোগী।

মৃত্যু

১১০৬ - চতুৰ্থ হেনৰী, জাৰ্মানীৰ সম্ৰাট।
১৮৪৮ - জনজ জেকব বাৰ্জেলিয়াছ, ছুইডেনৰ ৰসায়ন বিজ্ঞানী।
১৯৪১ - কবিগুৰু ৰবীন্দ্ৰনাথ ঠাকুৰ, সাহিত্যত ন'বেল বঁটা বিজয়ী ভাৰতীয় সাহিত্যিক।
১৯৫৭ - অলিভাৰ হাৰ্ডি, আমেৰিকান কৌতুক অভিনেতা, 'ল'ৰেল এণ্ড হাৰ্ডি' কথাছবিৰ বাবে জনাজাত।
২০১৮ - এম কৰুণানিধি, তামিলনাডুৰ প্ৰাক্তন মুখ্যমন্ত্ৰী।

দিৱস

গণতন্ত্ৰ দিৱস (আইভৰী ক’ষ্ট)
বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ সপ্তম তথা অন্তিম দিন। (১ আগষ্টৰ পৰা ৭ আগষ্টলৈ)

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
পোলেৰম্মা

পোলেৰম্মা হৈছে প্লেগ আৰু সৰু আইৰ হিন্দু দেৱী। অন্ধ্ৰ প্ৰদেশৰ গাঁৱত তেওঁক প্ৰধানকৈ পূজা কৰা হয় আৰু শিৱৰ আঞ্চলিক পত্নী হিচাপে গণ্য কৰা হয়।

বিৱৰণ

পোলেৰম্মাক গাঁৱৰ দেৱী হিচাপে পূজা কৰা হয়, যাৰ ভূমিকা গাঁৱৰ ৰক্ষক হিচাপে সেৱা আগবঢ়োৱা। তাইৰ মন্দিৰটো সাধাৰণতে গাঁৱৰ সীমাৰ বাহিৰত থাকে, আৰু প্ৰায়ে বোকা আৰু শিলেৰে অকৃত্ৰিমভাৱে নিৰ্মিত যেন লাগে। তেখেতক সৰু আইৰ দেৱী বুলি গণ্য কৰা হয়, আৰু তামিলনাডুৰ দেৱী মৰিয়াম্মানৰ সৈতে জড়িত। তেওঁক গৰুৰ ৰোগ, খৰাং আৰু সাধাৰণ স্বাস্থ্য কল্যাণৰ তদাৰক কৰা বুলি গণ্য কৰা হয়। য়ানাদী পৰম্পৰা অনুসৰি দেৱীয়ে শ্ৰদ্ধা নিবেদন নকৰিলে তেওঁৰ অনুগামীসকলক ছমপক্স ৰোগ সৃষ্টি কৰে। ৰোগৰ পৰা আৰোগ্য লাভ কৰাৰ পিছত নিৰ্দিষ্ট দিনত বিশেষ জুপুৰি এটাত সমাজে তাইক পূজা কৰে।

কিংবদন্তী

পোলেৰম্মাক অন্ধ্ৰপ্ৰদেশৰ গ্ৰাম্য অঞ্চলত অনুগামীসকলে পূজা কৰা সাতগৰাকী ভগ্নী দেৱীৰ ভিতৰত অন্যতম বুলি গণ্য কৰা হয়, যাৰ পথুৰজু নামৰ এজন ভাতৃ আছে।

উত্‍সৱ

পোলেৰম্মা জাটাৰা উৎসৱ পোলেৰম্মাৰ বাবে উৎসৰ্গিত, তিনিদিনীয়া। এটা ম’হক দেৱীৰ প্ৰসাদ হিচাপে বলি দিয়া হয়, তাৰ তেজ এটা পাত্ৰত ঢালি দিয়া হয় আৰু আচাৰ-ব্যৱহাৰেৰে গাঁৱৰ চাৰিওফালে সিঁচৰতি কৰা হয়।

তথ্যসূত্ৰ

শ্ৰেণী:হিন্দু দেৱী
জয়ন্ত দাস

জয়ন্ত দাস (৮ জুন, ১৯৬০ – ১৬ ডিচেম্বৰ, ২০২৩) অসমৰ এজন অভিনেতা আৰু বোলছবি পৰিচালক আছিল। ৰামধেনু নামৰ অসমীয়া চলচ্চিত্ৰত তেওঁ অভিনয় কৰিছিল। ২০২৩ চনৰ ১৬ ডিচেম্বৰ তাৰিখে গুৱাহাটীত তেখেতৰ দেহাৱসান ঘটে

মুকুতা ছবিত এজন শিশু শিল্পী হিচাপে জয়ন্ত দাসে অভিনয় কৰিছিল

কটন মহাবিদ্যালয়ত পঢ়ি থকা সময়ত জয়ন্ত দাসে ক্ৰিকেট খেলিছিল। ৮০ৰ দশকত তেওঁ ভ্ৰাম্যমান নাট্য জগতত অভিনেতা হিচাপে প্ৰৱেশ কৰে।

বোলছবি

মুকুতা
সেন্দূৰ
ৰামধেনু
খেল:The Game
অদম্য
আই ক'ত নাই
জোনাকী মন
মইনা চৰাই মইনা মাত
কাদম্বৰী
মন
কন্যাদান
নায়ক
ভূমিপুত্ৰ
জোন জ্বলে কপালত
বুকুৰ মাজত জ্বলে

তথ্য সংগ্ৰহ

শ্ৰেণী:অসমীয়া অভিনেতা
এৰিনা ছ’

এৰিনা ছ’ (জন্ম ৯ ফেব্ৰুৱাৰী ১৯৯৭) এগৰাকী হংকঙৰ পৰ্ণগ্ৰাফিক চলচ্চিত্ৰৰ অভিনেত্ৰী, যাক ছ' হ'ই-লাম মঞ্চনামেৰে জনা যায়। তেওঁ ফেলিনো ষ্টাৰ নামৰ জাপানী সংস্থাৰ অধীনত কৰ্মৰত। তেওঁ জাপানৰ পৰ্ণ উদ্যোগত আত্মপ্ৰকাশ কৰা হংকঙৰ প্ৰথমগৰাকী পৰ্ণ অভিনেত্ৰী৷

জীৱন আৰু কৰ্মজীৱন

১৯৯৭ চনৰ ৯ ফেব্ৰুৱাৰীত হংকংঙত ছ’ৰ জন্ম হৈছিল। তেওঁ আছিল পৰিয়ালটোৰ একমাত্ৰ সন্তান। তেওঁৰ ভাষ্য অনুসৰি, তেওঁ ১২ বছৰ বয়সতে কামুক ফটো আৰু পৰ্ণ দেখা আৰম্ভ কৰাৰ পিছতেই যৌনতা প্ৰতি আগ্ৰহী হৈ পৰিছিল। তেওঁ প্ৰাথমিক আৰু মাধ্যমিক বিদ্যালয়ত অধ্যয়ন কৰা সময়ছোৱাত বেডমিণ্টন দলৰ সদস্য আছিল।

মাধ্যমিক বিদ্যালয় সমাপ্ত কৰাৰ পিছত তেওঁ ২০১৬ চনত বিগ অনাৰ এণ্টাৰটেইনমেণ্ট নামৰ সংস্থাৰ অধীনত টুঙ ছ’ মঞ্চনামৰে অভিনয়ত আত্মপ্ৰকাশ কৰিছিল।
আৰু ঙক্ য়্যু টৱম্ নামৰ এখন চলচ্চিত্ৰতো অভিনয় কৰিছিল, যিখন য়ু উইং লাইভ কোম্পানী লিমিটেডৰ দ্বাৰা প্ৰস্তুত কৰা হৈছিল। অৱশ্যে, এই ছবিখন কিয় প্ৰদৰ্শন কৰা নহ’ল সেয়া অজ্ঞাত। তাৰ পিছত তেওঁ সংস্থাটোৰ সৈতে চুক্তি শেষ কৰি স্বতন্ত্ৰভাৱে কাম কৰিবলৈ আৰম্ভ কৰে।

২০২১ চনত তেওঁ নিজৰ প্ৰকৃত নাম ব্যৱহাৰ কৰি অভিনয় কৰে, তাৰ পিছৰ বছৰ, তেওঁ নৈশ কথা নামৰ এটা অনুষ্ঠানত প্ৰেম আৰু যৌনতা সম্পৰ্কে নিজৰ অভিজ্ঞতা বৰ্ণনা কৰিছিল আৰু চিম চা ছুই প’মেনেডত তেওঁ ব্ৰা-বিহীন অৱস্থাত ঘূৰি ফুৰা এটা ভিডিঅ’ আপলোড কৰিছিল, যিটো জাপানৰ এক চলিত প্ৰৱণতাৰে অনুপ্ৰাণিত আছিল।

তেওঁক টাইৱানৰ এটা সংস্থাই ফেলিনো ষ্টাৰ খিতাপ প্ৰদান কৰিছিল। তাৰোপৰি তেওঁ হৈছে সেই সংস্থাটোৰ প্ৰথমগৰাকী বিদেশী এভি অভিনেত্ৰী।

তেওঁৰ প্ৰথম চলচ্চিত্ৰ আছিল Born And Raised In Hong Kong – Newcomer Erena AV debut, যাৰ ২,০০০ প্ৰতিলিপি বিক্ৰী হৈছিল। ২০২৩ চনত HK01, আৰু Hong Kong Inmedia

ব্যক্তিগত জীৱন

২০২৩ চনৰ তথ্য অনুসৰি, এৰিনা ছ’ দুটা সম্পৰ্কৰ সৈতে জড়িত আছিল। ঘৰুৱা হিংসাৰ বাবে তেওঁ এটা সম্পৰ্ক ত্যাগ কৰিছিল, আৰু ২০২০ৰ দশকত আনজন প্ৰেমিকৰ মৃত্যু হৈছিল।

বাহ্যিক সংযোগ

FALENO প্ৰ’ফাইল (জাপানী ভাষাত)

তথ্যসূত্ৰ

শ্ৰেণী:জাপানী পৰ্ণগ্ৰাফিক চলচ্চিত্ৰৰ অভিনেত্ৰী
উৰণীয়া হাঁহৰ মাত

উৰণীয়া হাঁহৰ মাত ড০ হীৰেন গোহাঁইৰ প্ৰকৃতি সংৰক্ষণ আৰু সজাগতা বিষয়ক এখন গ্ৰন্থ৷ গ্ৰন্থখনৰ ১৯৯৮ চনত বুক হাইভ প্ৰকাশনৰপৰা প্ৰথম প্ৰকাশ হৈছিল৷ গুৱাহাটীৰ জ্য‍োতি প্ৰকাশনে ২০১০ চনত দ্বিতীয় সংস্কৰণ প্ৰকাশ কৰে৷

উক্তি‍

"ছপা মাধ্যমত পৰিবেশ আৰু বন্যপ্ৰাণী সম্পৰ্কে অজস্ৰ প্ৰবন্ধ-পাতি আৰু চিঠি‍-পত্ৰ ওলায়৷ অৱশ্য‍ে টি‍-ভিত এনে সম্প্ৰচাৰ তাকৰ৷ বোধহয় নাঙঠ জন্তুতকৈ নাঙঠ মানুহৰ দৃশ্যই দৰ্শকক বেছি তৃপ্তি দিয়া বাবে৷"
"... বাৰিষা কালছোৱা প্ৰকৃতিৰ বিধানত বহু জীৱ-জন্তুৰ বংশবৃদ্ধিৰো সময়৷ সেইপিনৰ পৰা বাৰিষাকাল যেন বসন্তৰ পৰিণতি‍৷"
"ইতিমধ্য‍ে ভাষাৰ যাদুখেল খেলি জনমানসত নিজকে ৰুচিৱান, নিৰ্ল‍োভ আৰু বিবেকৱান বুলি প্ৰতিষ্ঠা কৰা বুদ্ধিজীৱী কিছুমানৰ হিংসা আৰু ঈৰ্ষাৰ কেতবোৰ চতুৰ অভিব্যক্তিয়ে দাৰ্শনিক বিড়ালীলৈ মনত পেলায়৷"

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:বন, বন্যপ্ৰাণী, প্ৰকৃতি আৰু পৰিৱেশ বিষয়ক অসমীয়া গ্ৰন্থ
পৰিমল শুক্লবৈদ্য

পৰিমল শুক্লবৈদ্য (জন্ম ২০ জানুৱাৰী ১৯৫৮) এজন ভাৰতীয় তথা অসমৰ ৰাজনীতিবিদ। তেওঁ ভাৰতীয় জনতা পাৰ্টিৰ পৰা অসম বিধানসভা সদস্য হিচাপে নিৰ্বাচিত হয়। ২০১৬ চনত সৰ্বানন্দ সোণোৱাল নেতৃত্বাধীন চৰকাৰৰ মন্ত্ৰী পদত অধিষ্ঠিত হৈ চতুৰ্থবাৰৰ বাবে ধলাই সমষ্টিৰ পৰা নিৰ্বাচিত হৈছে। ২০২৪ চনৰ ভাৰতীয় সাধাৰণ নিৰ্বাচনত শিলচৰ সমষ্টিৰ জয়ী হৈ বৰ্তমান লোকসভাৰ সংসদ হিচাপে কাৰ্যনিৰ্বাহ কৰি আছে।

তথ্যসূত্ৰ

শ্ৰেণী:অসমৰ ৰাজনীতিবিদ
পূব পাকিস্তান

১৯৫৫ চনৰ পৰা ১৯৭১ চনলৈকে পূব পাকিস্তান আছিল পাকিস্তানৰ পূব অংশ, যিখন ১৯৭১ চনত বাংলাদেশ নামৰ স্বাধীন ৰাষ্ট্ৰ হিচাপে প্ৰতিষ্ঠা হৈছিল। ১৯৪৭ চনৰ পৰা ১৯৫৫ চনলৈ পূব পাকিস্তানক পূব-বংগ বুলি কোৱা হৈছিল। ১৯৪৭ চনত ব্ৰিটিছ ভাৰতক দুখন স্বাধীন ৰাজ্যত বিভক্ত কৰে যথা ক্ৰমে ভাৰত আৰু পাকিস্তান। মুছলমান প্ৰাধান্যৰ ভিত্তিত পাকিস্তানৰ সীমা নিৰ্ধাৰণ কৰা হৈছিল, যাৰ ফলত পাকিস্তানৰ মানচিত্ৰত দুটা পৃথক অঞ্চল অনিবাৰ্য হৈ পৰিছিল। পূৰ্বৰ পূব-বংগ আৰু বৰ্তমান বাংলাদেশ, পূব পাকিস্তান আৰু পশ্চিম পাকিস্তানেৰে গঠিত আছিল। পূব পাকিস্তান মূলতঃ পূব-বংগৰ পৰা গঠন হৈছিল, যিটো বৰ্তমান বাংলাদেশ বুলি পৰিচিত। বাংলাদেশৰ মানুহে ১৯৪৭-১৯৭১ চনৰ এই সময়ছোৱাক পাকিস্তান যুগ বুলি অভিহিত কৰে।

উক্তি

Sir, you will see that they want to place the word 'East Pakistan' instead of 'East Bengal'. Bengal has a history, has a tradition of its own.
ছাৰ, আপুনি দেখিব যে তেওঁলোকে ‘পূব বংগ’ৰ সলনি ‘পূব পাকিস্তান’ শব্দটো স্থাপন কৰিব বিচাৰে। বংগৰ ইতিহাস আছে, নিজা পৰম্পৰা আছে।
১৯৫৫ চনৰ ২৫ আগষ্টত পাকিস্তানৰ ৰাষ্ট্ৰীয় সংসদৰ বৈঠকত শ্বেখ মুজিবুৰ ৰহমান, শ্বাহৰিয়াৰ ইকবালৰ সম্পাদনাত শ্বেখ মুজিব ইন পাৰ্লিয়ামেণ্ট (১৯৫৫-৫৮), আগন্তুক প্ৰকাশ, ১৯৯৭, পৃ. ১০
আমি সকলোৱে অনুমান কৰিছোঁ যে পূব পাকিস্তানৰ সৈন্য আৰু সাড়ে সাত নিযুত ক্ষুব্ধ জনসাধাৰণৰ ফলত এনে এক ৰক্তস্নান হ’ব, য’ত পশ্চিম পাকিস্তানে পূব পাকিস্তানৰ ওপৰত নিয়ন্ত্ৰণ স্থাপনৰ কোনো আশা নাথাকিব। আমাৰ স্বাৰ্থ হ’ব লাগে এই ঘটনাত হিংসা বন্ধ কৰা।
৬ মাৰ্চত আমেৰিকাৰ ৱাশ্বিংটনৰ হোৱাইট হাউছত অনুষ্ঠিত হোৱা বৈঠকৰ সময়ত ৰাজনৈতিক পৰিক্ৰমা বিভাগৰ আণ্ডাৰ সচিব ইউ.এ.
পূব পাকিস্তানত নিৰ্বাচনত জয়ী হোৱা একক বৃহৎ দলটোৰ বিৰুদ্ধে সামৰিক ব্যৱস্থা গ্ৰহণ কৰা হয়। তেওঁলোকৰ প্ৰাপ্য দিয়া নহ’ল।
৩ নৱেম্বৰ ২০২২ৰ আক্ৰমণৰ পিছত ইমৰাণ খানে ভিডিঅ’ বাৰ্তাত, উৎস: এই সময়
এটা তথ্য শুধৰাই দিব বিচাৰিছো। প্ৰথমতে, পূৱ পাকিস্তানৰ ক্ষতি সামৰিক নহয় ৰাজনৈতিক ব্যৰ্থতা আছিল। যুদ্ধ সৈন্যৰ সংখ্যা ৯২ হাজাৰ নাছিল যদিও এই সংখ্যা আছিল মাত্ৰ ৩৪ হাজাৰ। বাকীসকল আছিল বিভিন্ন চৰকাৰী বিভাগৰ লোক।
পাকিস্তানৰ প্ৰাক্তন সেনা প্ৰধান জেনেৰেল কামাৰ জাভেদ বাজৱা। ২০২২ চনৰ ২২ ডিচেম্বৰত ইন্ডিয়া টাইমসত উদ্ধৃত।

লগতে চাওক

কক্সবাজাৰ

বাহ্যিক সংযোগ

শ্ৰেণী:এছিয়াৰ দেশ
প্ৰিয়ম্বদা দেবী

প্ৰিয়ম্বদা দেবী (; ১৮৭১-১৯৩৫) এগৰাকী বঙালী লেখিকা আৰু পৰোপকাৰী মহিলা আছিল।

কৰ্ম জীৱন

১৮৯২ চনত দেৱীয়ে তাৰাদাস বেনাৰ্জীৰ সৈতে বিবাহপাশত আবদ্ধ হয়। তেওঁৰ স্বামী এজন উকীল আছিল। ১৮৯৬ চনত তেওঁৰ পুত্ৰৰ মৃত্যু হয়, তাৰ পিছত তেওঁ সময় কটায়বলৈ লিখিবলৈ লয় আৰু তেওঁৰ দানশীল কামত নিয়োজিত হয়। ব্ৰহ্ম বালিকা শিক্ষাালয় (ব্ৰহ্ম বালিকা বিদ্যালয়)ত শিক্ষয়িত্ৰী হিচাপে যোগদান কৰে। ভাৰত ষ্ট্ৰী-মহামণ্ডলৰ মুৰব্বী হিচাপে কাৰ্যনিৰ্বাহ কৰিছিল। এই সময়ছোৱাত কেইবাখনো শিক্ষানুষ্ঠানতো কাম কৰিছিল। তেওঁ স্বপ্নবাসৱদত্ত অনুবাদ কৰিছিল যিখন সংস্কৃত নাট আছিল। বাইবেলৰ কিছু অংশ অনুবাদ কৰি ভক্তবাণী নামেৰে প্ৰকাশ কৰিছিল। তেওঁৰ উল্লেখযোগ্য উপন্যাসসমূহৰ ভিতৰত আছিল "জাপানৰ মহিলা", কাথা অ' উপকাথা, ঝিলেজাবগালে শিকাৰ অনাথ, পাভচুলাল, আৰু জাপানৰ গেইছাসকলৰ বিষয়ে লিখা ৰেনুকা নামৰ গ্ৰন্থ। তৰা, অংশু, ৰেণু, চম্পা অ' পাৰুল আদি কেইবাটাও কবিতাও ৰচনা কৰে।

তথ্যসূত্ৰ
ৰুমা পাল

ন্যায়াধীশ ৰুমা পাল (জন্ম-৩ জুন ১৯৪১) ভাৰতৰ উচ্চতম ন্যায়ালয়ৰ এগৰাকী প্ৰাক্তন ন্যায়াধীশ। ২০০৬ চনৰ ৩ জুনত তেওঁ অৱসৰ গ্ৰহণ কৰে৷

প্ৰাথমিক জীৱন

ৰুমা পালে অক্সফৰ্ডৰ ছেইণ্ট এন্স কলেজত বি.চি.এল ডিগ্ৰীৰ বাবে পঢ়ি ১৯৬৮ চনত কলিকতা উচ্চ ন্যায়ালয়ত অসামৰিক, ৰাজহ, শ্ৰমিক আৰু সাংবিধানিক বিষয়ত অনুশীলন আৰম্ভ কৰে। তেওঁৰ স্বামী সমৰাদিত্য পাল কলকাতাৰ অন্যতম পৰিচিত বেৰিষ্টাৰ আছিল।

কৰ্মজীৱন

অধিবক্তা হিচাপে দীৰ্ঘদিনীয়া আৰু বিশিষ্ট কৰ্মজীৱনৰ অন্তত ১৯৯০ চনৰ ৬ আগষ্টত কলিকতা উচ্চ ন্যায়ালয়ত ন্যায়াধীশ হিচাপে ৰুমা পালে নিযুক্তি লাভ কৰে। ২০০০ চনৰ ২৮ জানুৱাৰীত আদালতৰ সোণালী জয়ন্তী উপলক্ষে ভাৰতৰ উচ্চতম ন্যায়ালয়লৈ তেওঁ মনোনীত হয়। একাধিক গোচৰত ন্যায়াধীশ পালে বহু সমালোচনাত্মক ৰায়দান কৰিছে। তেওঁ মানৱ অধিকাৰৰ কেইবাটাও বিষয়ত লিখিছে। তেওঁ আন্তঃৰাষ্ট্ৰীয় মহিলা ন্যায়াধীশ মঞ্চৰ সদস্য।

পালে আইনী অধ্যয়নৰ বাবে বহুতো পাঠ্যপুথি সম্পাদনা কৰিছিল৷ যাৰ ভিতৰত অধ্যাপক এম পি জৈনৰ ভাৰতীয় সাংবিধানিক আইন সম্পৰ্কীয় বিখ্যাত গ্ৰন্থও সন্নিৱিষ্ট আছিল৷ এইখন গ্ৰন্থ 'কৰ্তৃপক্ষ' হিচাপে গণ্য কৰা হয়। তেওঁ ছিকিম বিশ্ববিদ্যালয়ৰ অধ্যক্ষ হিচাপে নিৰ্বাচিত হয়। আইনী বৈচিত্ৰ্যৰ অলাভজনক সংস্থা ‘ইনক্ৰিছিং ডাইভাৰচিটি বাই ইনক্ৰিছিং এক্সেছ’ৰো তেওঁ অন্যতম ন্যাসৰক্ষী হৈছিল।

সন্মান

২০২৪ চনৰ ১৪ ছেপ্টেম্বৰত ৰুমা পালক উচ্চতম ন্যায়ালয়ৰ এগৰাকী ন্যায়াধীশ বি. ভি. নাগৰত্নাই আয়কৰ বাৰ সংস্থাৰ দ্বাৰা আয়োজিত এক সম্বৰ্ধনা অনুষ্ঠানত তেওঁৰ কৰ্মজীৱনৰ বাবে সন্মান জনায়৷ এই সম্বৰ্ধনা অনুষ্ঠানটি কলিকতাত অনুষ্ঠিত হয়৷

তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ নাৰী
শ্ৰেণী:ভাৰতীয় অধিবক্তা
শ্ৰেণী:অধিবক্তা
শ্ৰেণী:জীৱিত ব্যক্তি
শ্ৰেণী:ভাৰতৰ মহিলা ন্যায়াধীশ
আশি সিং

আশি সিং (ইংৰাজী: Ashi Singh) এগৰাকী ভাৰতীয় অভিনেত্ৰী। তেওঁ মুখ্যত ‘য়ে উন দিনো কী বাত হ্যে’ আৰু ‘মীত: বদলেগী দুনিয়া কী ৰীত’ ধাৰাবাহিকত কৰা অভিনয়ৰ বাবে পৰিচিত।

কৰ্মজীৱন

আশি সিঙে ২০১৫ চনত ‘চিক্ৰেট ডায়েৰীজ: দ্য হিডেন চেপ্টাৰ্ছ’ৰ জৰিয়তে টেলিভিছনত আত্মপ্ৰকাশ কৰে। ইয়াৰ উপৰি তেওঁ ‘গুমৰাহ’, ‘ক্ৰাইম পেট্ৰ’ল’ আৰু ‘সাৱধান ইণ্ডিয়া’তো অভিনয় কৰিছে। লগতে তেওঁ ‘কয়দী বেণ্ড’ বোলছবিখনত জেলৰৰ জীয়েকৰ চৰিত্ৰত এটা কেমিঅ’ ভূমিকা পালন কৰিছিল।

২০১৭ চনৰ পৰা ২০১৯ চনলৈ তেওঁ ‘ছেট ইণ্ডিয়া’ৰ ধাৰাবাহিক ‘য়ে উন দিনো কী বাত হ্যে’-ত ৰণদীপ ৰায়ৰ বিপৰীতে নায়িকা নয়না আগৰৱালৰ চৰিত্ৰত অভিনয় কৰিছিল।

২০২০ চনৰ জুলাই মাহত অবনীত কৌৰে স্বাস্থ্যজনিত কাৰণত শ্ব’টো ত্যাগ কৰাৰ পিছত, আশিয়ে ছনী ছাবৰ ‘আলাদিন – নাম টো সুনা হোগা’ত সিদ্ধাৰ্থ নিগমৰ বিপৰীতে ইয়াছমিনৰ চৰিত্ৰত অভিনয় কৰে।

২০২১ চনৰ আগষ্টৰ পৰা ২০২৩ চনৰ জুনলৈ তেওঁ জি টিভিৰ ‘মীত: বদলেগী দুনিয়া কী ৰীত’-ত শগুন পাণ্ডেৰ বিপৰীতে মীত হুডাৰ চৰিত্ৰত অভিনয় কৰিছিল। ২০২৩ চনৰ জুনৰ পৰা ২০২৩ চনৰ নৱেম্বৰলৈ তেওঁ সেই চৰিত্ৰটোৰ কন্যা সুমীতৰ চৰিত্ৰত অভিনয় কৰিছিল।

২০২৫ চনৰ জুন মাহত তেওঁ ছাব টিভিৰ ‘উফ্... য়ে লাভ হ্যে মুস্কিল’ত শবীৰ আহলুৱালিয়াৰ বিপৰীতে কাইৰী শৰ্মাৰ চৰিত্ৰত অভিনয় কৰে। একে মাহতে তেওঁ আমাজন এমএক্স প্লেয়াৰৰ ‘ফাৰ্ষ্ট কপি’-ত মুনাৱাৰ ফাৰুকীৰ বিপৰীতে আফ্ৰিনৰ চৰিত্ৰত অভিনয় কৰে।

সংবাদ মাধ্যমত

২০১৯ চনত ‘ইষ্টাৰ্ন আই’ আলোচনীৰ ১৫০০-তম সংখ্যাত "ভৱিষ্যত আশি সিঙৰ" শীৰ্ষক শিৰোনামেৰে তেওঁক বেটুপাতত স্থান দিয়া হৈছিল। ২০২০ চনত ‘ইষ্টাৰ্ন আই’ৰ দশকটোৰ গতিশীল ১২ গৰাকী ব্যক্তিত্বৰ তালিকাত তেওঁ অষ্টম স্থান লাভ কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় টেলিভিছন অভিনেত্ৰী
শ্ৰেণী:জীৱনী
হৰি দেৱী কৈৰালা

হৰি দেৱী কৈৰালা (নেপালী: हरिदेवी कोइराला; জন্ম: ৩০ মাৰ্চ ১৯৫৯) এগৰাকী নেপালী গায়িকা। ৫ দশকজোৰা তেওঁৰ সংগীত জীৱনত প্ৰায় ৮০০ৰো অধিক গীত গাইছে আৰু ৮০ খনতকৈও অধিক এলবাম বাণীবদ্ধ কৰিছে। কৈৰালাই সাহিত্য, সংগীত, আৰু সামাজিক সংগঠনৰ পৰা ২৫০ টাতকৈও অধিক বঁটা লাভ কৰিছে। কাঠমাণ্ডুত প্ৰথম এলবাম পাইনা খবৰা বাণীবদ্ধ কৰাৰ পিছৰে পৰা তেওঁ দ্ৰুতগতিত খ্যাতি লাভ কৰে। তেওঁৰ কিছুমান জনপ্ৰিয় গীতৰ ভিতৰত "আইনা হেৰেৰা", "পাইনা খবৰ", "ফুলকো বসনা", "ঝিল ঝিল সীতাৰা", আৰু "আমা টিম্ৰো দুধকো ভাৰলে" আদি অন্যতম।

প্ৰাৰম্ভিক জীৱন

১৯৫৯ চনৰ ৩০ মাৰ্চত নেপালৰ গণ্ডকী প্ৰদেশৰ পোখৰাত হৰি দেৱীৰ জন্ম হৈছিল৷ তেওঁৰ নাম পিতৃৰ যোগেন্দ্ৰ বাহাদুৰ ভট্টৰায় আৰু মাতৃৰ নাম জগত কুমাৰী ভট্টৰায়। পোখৰাৰ বৰাহী মাধ্যমিক বিদ্যালয়ত তেওঁ মাধ্যমিক শিক্ষা সমাপ্ত কৰিছিল।

কৰ্মজীৱন

কৈৰালাৰ জন্ম হৈছিল নেপালৰ এক বাহুন পৰিয়ালত হৈছিল, সেই সময়ত ধনৰ বিনিময়ত কেৱল গন্ধৰ্ব জাতিৰ লোক সকলেহে গীত গোৱাৰ অনুমতি আছিল, সেয়ে পৰৱৰ্তী সময়ত তেওঁক গান গোৱাত বাধা আৰোপ কৰা হৈছিল। ইয়াৰ ভিতৰত জনপ্ৰিয় গীতসমূহ হ'ল "আইনা হেৰেৰা", "পাইনা খবৰ", "ফুলকো বসনা", "ঝিল ঝিল সীতাৰা", আৰু "আমা টিম্ৰো দুধকো ভাৰলে"। হৰি দেৱী কৈৰালা নেপালৰ লোক-সংগীত জগতৰ অন্যতম চিনাকি নাম।

বঁটা আৰু মনোনয়ন

কৈৰালাই সাহিত্য, সংগীত আৰু সামাজিক সংগঠনৰ পৰা ২৫০ টাতকৈও অধিক বঁটা লাভ কৰিছে। ২০২১ চনত লোক-সংগীত, লোক-সংস্কৃতি আৰু লোক-সাহিত্যলৈ আগবঢ়োৱা অৱদানৰ বাবে কৈৰালাক ক্ষেত্ৰ প্ৰতাপ সোঁৱৰণী সাহিত্য বঁটাৰে সন্মানিত কৰা হয়।

২০০৫ চনত তেওঁ "ফুল কো ডালিমা" গীতৰ বাবে হিটছ এফ এম মিউজিক এৱাৰ্ডৰ ফক ৰেকৰ্ড অৱ দ্য ইয়েৰ বঁটাৰ বাবে মনোনয়ন লাভ কৰিছিল।

তথ্য সংগ্ৰহ

শ্ৰেণী:নেপালৰ কণ্ঠশিল্পী
শৰদ অৰবিন্দ ববডে

শৰদ অৰবিন্দ ববডে (জন্ম ২৪ এপ্ৰিল ১৯৫৬) এগৰাকী ভাৰতীয় ন্যায়াধীশ আৰু ভাৰতৰ ৪৭তম মুখ্য ন্যায়াধীশ। ন্যায়াধীশ ৰঞ্জন গগৈয়ে অৱসৰ গ্ৰহণ কৰাৰ পিছত তেওঁ ভাৰতৰ মুখ্য ন্যায়াধীশ হিচাপে নিযুক্তি পায়। ইয়াৰ আগতে তেওঁ বোম্বে উচ্চ ন্যায়ালয়ৰ ন্যায়াধীশ আৰু মধ্য প্ৰদেশ উচ্চ ন্যায়ালয়ৰ মুখ্য ন্যায়াধীশ আছিল। তেওঁ বৰ্তমান দিল্লী বিশ্ববিদ্যালয় আৰু মহাৰাষ্ট্ৰ ৰাষ্ট্ৰীয় আইন বিশ্ববিদ্যালয়, নাগপুৰৰ আচাৰ্য। ২০১৯ চনৰ ১৮ নৱেম্বৰ তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক ভাৰতৰ মুখ্য ন্যায়াধীশ ৰূপে শপত বাক্য পাঠ কৰায়। ২০২১ চনৰ ২৩ এপ্ৰিল তাৰিখে তেওঁ অৱসৰ গ্ৰহণ কৰে আৰু ন্যায়াধীশ এন. ভি. ৰমনা দেশৰ পৰৱৰ্তী মুখ্য ন্যায়াধীশ পদত অধিষ্ঠিত হয়।

ব্যক্তিগত জীৱন

১৯৫৬ চনৰ ২৪ এপ্ৰিল তাৰিখে মহাৰাষ্ট্ৰৰ নাগপুৰৰ সম্ভ্ৰান্ত অধিবক্তাৰ পৰিয়ালত শৰদ অৰবিন্দ ববডেৰ জন্ম হৈছিল। তেওঁৰ ককাক এগৰাকী অধিবক্তা আছিল আৰু দেউতাক অৰবিন্দ ববডে ১৯৮০ চনৰ পৰা ১৯৮৫ চনলৈ মহাৰাষ্ট্ৰ চৰকাৰৰ মহাধিবক্তা আছিল। তেওঁৰ জ্যেষ্ঠ ভাতৃ বিনোদ অৰবিন্দ ববডে উচ্চতম ন্যায়ালয়ৰ জ্যেষ্ঠ অধিবক্তা আৰু সংবিধানৰ পণ্ডিত আছিল।
তেওঁ নাগপুৰৰ চেইণ্ট ফ্ৰান্সিছ ডে'চেলছ হাইস্কুলৰ পৰা শিক্ষা গ্ৰহণ কৰি ১৯৭৮ চনত নাগপুৰ বিশ্ববিদ্যালয়ৰ অন্তৰ্ভুক্ত ড° আম্বেদকাৰ আইন মহাবিদ্যালয়ত আইন অধ্যয়ন কৰে।

কৰ্মজীৱন

১৯৭৮ চনৰ ১৩ ছেপ্টেম্বৰ তাৰিখে তেওঁ বাৰত অধিবক্তা হিচাপে যোগদান কৰে। তাৰপিছত তেওঁ বোম্বে উচ্চ ন্যায়ালয়ৰ নাগপুৰ পীঠত আইনৰ অনুশীলন আৰম্ভ কৰে। পিছলৈ তেওঁ মুম্বাইস্থিত বোম্বে উচ্চ ন্যায়ালয়ৰ মুখ্য পীঠ আৰু তাৰপিছত ভাৰতৰ উচ্চতম ন্যায়ালয়ৰ অধিবক্তা হিচাপে যোগদান কৰে। ১৯৯৮ চনত তেওঁ উচ্চতম ন্যায়ালয়ৰ জ্যেষ্ঠ অধিবক্তা হিচাপে পৰিগণিত হয়।

২০০০ চনৰ ২৯ মাৰ্চ তাৰিখে তেওঁ বোম্বে উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি লাভ কৰে। তেওঁ ২০১২ চনৰ ১৬ অক্টোবৰ তাৰিখে মধ্য প্ৰদেশ উচ্চ ন্যায়ালয়ৰ মুখ্য ন্যায়াধীশ আৰু ২০১৩ চনৰ ১২ এপ্ৰিলত উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰিছিল। ২০১৯ চনৰ ১৮ নৱেম্বৰ তাৰিখে তেওঁ ভাৰতৰ ৪৭তম মুখ্য ন্যায়াধীশ পদত অধিষ্ঠিত হয়।

উল্লেখযোগ্য ৰায়দান

আধাৰ

২০১৫ চনত উচ্চতম ন্যায়ালয়ৰ ন্যায়াধীশ শৰদ অৰবিন্দ ববডে, জাষ্টি চেলামেশ্বৰ আৰু চক্ষলিংগম নাগাপ্পানৰে গঠিত তিনিজনীয়া বিচাৰপীঠে ভাৰত চৰকাৰে আধাৰ অবিহনে কোনো ভাৰতীয় নাগৰিকক মৌলিক সেৱা আৰু চৰকাৰী ৰেহাইৰ পৰা বঞ্চিত কৰিব নোৱাৰিব বুলি ৰায় দিছিল।

পৰিবেশ

২০১৬ চনত উচ্চতম ন্যায়ালয়ৰ ন্যায়াধীশ তীৰথ সিং ঠাকুৰ, শৰদ অৰবিন্দ ববডে আৰু অৰ্জন কুমাৰ সিকৰীৰে গঠিত তিনিজনীয়া বিচাৰপীঠে অতি ভয়াৱহ বায়ু প্ৰদূষণৰ বাবে ৰাষ্ট্ৰীয় ৰাজধানী ক্ষেত্ৰত আতচবাজীৰ বিক্ৰী নিষিদ্ধ কৰিছিল।

প্ৰাক জীৱন

ন্যায়াধীশ ববডে আৰু এল নাগেশ্বৰ ৰাওৰে গঠিত দুজনীয়া বিচাৰপীঠে ২০১৭ চনত এগৰাকী মহিলাৰ গৰ্ভপাতৰ আবেদন নাকচ কৰিছিল। মেডিকেল বৰ্ডৰ প্ৰতিবেদন অনুসৰি ২৬ সপ্তাহীয়া ভ্ৰূণটোৰ জীয়াই থকাৰ সুযোগ আছিল।

ধৰ্মীয় অনুভূতি

ন্যায়াধীশ ববডে আৰু এল নাগেশ্বৰ ৰাওৰে গঠিত দুজনীয়া বিচাৰপীঠে ২০১৭ চনত মাতে মাধৱীৰ গ্ৰন্থ এখন কৰ্ণাটক চৰকাৰে নিষিদ্ধ কৰা ৰায় বাহাল ৰাখে। ই গ্ৰন্থখনে ভগৱান বাসাভান্নৰ অনুগামী সকলৰ ধৰ্মীয় অনুভূতিত আঘাত সানিব বুলি এই ৰায় বাহাল ৰখা হৈছিল।

অযোধ্যা গোচৰ

ভাৰতীয় ইতিহাসৰ আটাইতকৈ দীৰ্ঘতম সময়ৰ অযোধ্যা গোচৰৰ বাবে গঠিত পাঁচজনীয়া বিচাৰপীঠত তেওঁ সদস্য আছিল। ২০১৯ চনৰ ৯ নৱেম্বৰত তেওঁ এই গোচৰৰ ঐতিহাসিক ৰায়দান কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:ভাৰতৰ ন্যায়াধীশ
শ্ৰেণী:ভাৰতৰ মুখ্য ন্যায়াধীশ
জে’মচ্ ৱাট

'জে’মচ্ ৱাট হৈছে এগৰাকী বৈজ্ঞানিক।

জন্ম আৰু বংশ পৰিচয়

১৭৩৬ চনত ১৯ জানুৱাৰী দিনা স্কটলেণ্ডৰ গ্লাচগো চহৰৰ ওচৰৰ গ্ৰীনক নামে এখন সৰু ঠাইত জে’মচ্ ৱাটৰ জন্ম হয়।

শিক্ষা

তেঁও মাকৰ অধীনতে ঘৰতে লিখা পঢ়া কৰিছিল।কিন্তু দৰিদ্ৰতাৰ বাবেই হওঁক বা অনিচ্ছাৰ বাবেই হওঁক কিছুদিনৰ পিছতেই তেঁও শিক্ষা এৰি পেলালে।

কৰ্ম জীৱন

তেওঁ ১৭৫৬ চনত মেকানিক ৰূপে নিজ কৰ্মজীৱন আৰম্ভ কৰে। আৰু পৃথিৱীৰ প্ৰথম আধুনিক ভাপকল আবিষ্কাৰত তেওঁৰ অৱদান উল্লেখযোগ্য। তেওঁ দূৰত্ব জুখিবৰ বাবে এটা নতুন ধৰণৰ যন্ত্ৰও সাজি উলিয়াইছিল। ইয়াৰোপৰিও তেওঁ ৭০ বছৰ অতিক্ৰম কৰাৰ পাছতো বিখ্যাত লোক সকলৰ মূৰ্তি নিৰ্মাণ কৰিব পীড়া এটা যন্ত্ৰ সাজি উলিয়াইছিল ।

মৃত্যু

১৮১১ চনত ৯৩ বছৰ বয়সত জে’মচ্ ৱাটৰ মৃত্যু হয়।

তথ্য সূত্ৰ

শ্ৰেণী:উদ্ভাৱক
শ্ৰেণী:অভিযন্তা
শ্ৰেণী:ৰসায়নবিদ
শ্ৰেণী:মৃত ব্যক্তি
অনুষ্কা সেন

অনুষ্কা সেন (; জন্ম ৪ আগষ্ট ২০০২) এগৰাকী ভাৰতীয় টেলিভিছন অভিনেত্ৰী আৰু মডেল। বলবীৰ, ঝান্সি কি ৰাণী, ফিয়াৰ ফেক্টৰ: খাট্ৰন কে খিলাদি ১১, আৰু দিল দোস্তি ডাইলেমা আদি ছবিৰ বাবে তেওঁ সুপৰিচিত।

ব্যক্তিগত জীৱন

ৰাঁচীত বাঙালী বৈদ্য পৰিয়ালত জন্মগ্ৰহণ কৰা সেন আৰু পিছলৈ পৰিয়ালৰ সৈতে মুম্বাইলৈ গুচি যায়। কান্দিৱলীৰ ৰিয়ান ইণ্টাৰনেশ্যনেল স্কুলত অধ্যয়ন কৰিছিল আৰু বাণিজ্যিক ছাত্ৰী হিচাপে উচ্চতৰ মাধ্যমিক শিক্ষাৰ চিবিএছই ব'ৰ্ড পৰীক্ষাত ৮৯.৪% নম্বৰ লাভ কৰিছিল। পিছলৈ তেওঁ মুম্বাইৰ ঠাকুৰ কলেজ অৱ চাইন্স এণ্ড কমাৰ্চত ফিল্মগ্ৰাফীত ডিগ্ৰী লাভ কৰে।

কৰ্মজীৱন

২০০৯ চনত জী টিভিৰ ধাৰাবাহিক যহান মে ঘৰ ঘৰ খেলীৰ জৰিয়তে শিশু অভিনেতা হিচাপে নিজৰ কেৰিয়াৰ আৰম্ভ কৰিছিল সেনে। সেই বছৰতে তেওঁৰ প্ৰথম মিউজিক ভিডিঅ' হাইকোৰ্টেৰ হে আশা মুক্তি পায়।

২০১২ চনত ছাব টিভিৰ বলবীৰত মেহেৰৰ চৰিত্ৰত অভিনয় কৰি জনপ্ৰিয়তা লাভ কৰে। ২০১৫ চনত বলীউডৰ ছবি ক্ৰেজি কুক্কাড ফেমিলিত অভিনয় কৰিছিল।

টিভি ধাৰাবাহিক ইণ্টাৰনেট ৱালা লাভ আৰু দেবো কে দেৱ...মহাদেৱত অভিনয় কৰিছে। ইয়াৰ উপৰিও তেওঁ পিৰিয়ড ড্ৰামা ছবি লিহাফ: দ্য কুইল্টত অভিনয় কৰিছিল, আৰু এখন চুটি ছবি সম্মাদিথীত অভিনয় কৰিছিল। কেইবাটাও মিউজিক ভিডিঅ’তো অভিনয় কৰিছে সেনে।

২০১৯ চনৰ ধাৰাবাহিক খোব লাডী মাৰ্দানী – ঝান্সি কি ৰাণীত ঐতিহাসিক চৰিত্ৰ মণিকৰ্ণিকা ৰাও অৰ্থাৎ ৰাণী লক্ষ্মী বাইৰ চৰিত্ৰত অভিনয় কৰি তেওঁ পৰিচিত। ২০২০ চনত জি টিভিৰ আপনা টাইম ভি আয়েগাত মুখ্য চৰিত্ৰত অভিনয় কৰিছিল যদিও তিনি সপ্তাহৰ পিছত গুচি যায়। .

২০২১ চনত তেওঁ ষ্টাণ্ট ভিত্তিক ৰিয়েলিটি টিভি শ্ব' ফিয়াৰ ফেক্টৰ: খাট্ৰন কে খিলাৰী ১১ত প্ৰৱেশ কৰে আৰু সপ্তম সপ্তাহত বাহিৰ হয়। এই অনুষ্ঠানত অভিনয় কৰা তেওঁ আছিল আটাইতকৈ কম বয়সীয়া প্ৰতিযোগী।

২০২৩ চনত কোৰিয়াৰ পৰ্যটনৰ সন্মানীয় ৰাষ্ট্ৰদূত হিচাপে নিযুক্তি লাভ কৰে। এছিয়া নামৰ প্ৰথমখন কোৰিয়ান ছবিৰ শ্বুটিংও কৰি আছে।

২০২৪ চনত তেওঁ আমাজন প্ৰাইম ভিডিঅ'ৰ কিশোৰ নাটক দিল দোস্তি ডাইলেমাত আছমাৰাৰ চৰিত্ৰত অভিনয় কৰে।

ফিল্মগ্ৰাফী

চলচ্চিত্ৰ

বছৰ
অলপ
ভূমিকা
টোকা
Ref.
২০১৫ চনত
পাগল কুক্কাড পৰিয়াল
নামহীন

২০১৯ চনত
লিহাফ: দ্য কুইল্ট
যুৱক ইছমত চুঘটাই

সম্মাদিত্তী
বিট্টু
চুটি ছবি

২০২৩
মই পৰৱৰ্তী
মৌ

বঁটা আৰু মনোনয়ন

বছৰ
পুৰস্কাৰ
শ্ৰেণী
কাম
ফলাফল
Ref.
২০২২
ভাৰতীয় টেলিভিছন একাডেমী বঁটা
জনপ্ৰিয় অভিনেত্ৰী – ৱেব
ক্ৰাছ

২০২৪
ফিল্মফেয়াৰ অ'টিটি বঁটা
এটা ধাৰাবাহিকৰ শ্ৰেষ্ঠ অভিনেতা (মহিলা): কমেডী
দিল দোস্তি দ্বিধাদ্বন্দ্ব

তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল